Paolo Banchero

Paolas Napoleonas Džeimsas Bankeras (, g. ) – JAV krepšininkas, žaidžiantis NBA lygoje besivaržančioje Orlando „Magic“ komandoje. Žaidė koledžo krepšinį Diuko „Blue Devils“ komandoje.

2022 m. NBA naujokų biržoje Orlando „Magic“ jį pasirinko pirmuoju šaukimu. 2023 m. Bankeras buvo pripažintas metų naujoku.

 Profesionali karjera 

 Orlando „Magic“ (2022–dabar) 
Orlando „Magic“ 2022 m. NBA naujokų biržoje Paolą Bankerą pasirinko pirmuoju šaukimu. Tuo metu tai buvo netikėtas pasirinkimas, nes iš pradžių „Magic“ planavo pasirinkti Džabarį Smitą jaunesnįjį. Jis debiutavo 2022 m. NBA vasaros lygoje liepos 7 d. rungtynėse su Hiustono „Rockets“ – pergalėje 91:77 pelnė 17 taškų, atkovojo 4 kamuolius ir atliko 6 rezultatyvius perdavimus. Spalio 19 d. Bankeras debiutavo reguliariajame sezone ir per pralaimėjimą 113:109 Detroito „Pistons“ ekipai pelnė 27 taškus, atkovojo 9 kamuolius, atliko 5 rezultatyvius perdavimus ir 2 blokus. Bankeras taip pat tapo pirmuoju žaidėju nuo LeBrono Džeimso laikų, kuris debiutinėse NBA rungtynėse pelnė bent 25 taškus, atkovojo 5 kamuolius ir atliko 5 rezultatyvius perdavimus. Lapkričio 5 d. jis surinko 33 taškus ir 16 atkovotų kamuolių rungtynėse su Sakramento „Kings“. Jis taip pat tapo antruoju paaugliu NBA istorijoje, per rungtynes surinkusiu bent 30 taškų ir 15 atkovotų kamuolių, kartu su LeBronu Džeimsu. Sezono pabaigoje Paolas Bankeras buvo paskelbtas NBA metų naujoku ir pateko į simbolinę NBA naujokų komandą.

 Nacionalinė rinktinė 
P. Bankeras turi teisę žaisti Italijos vyrų krepšinio rinktinėje ir jau anksčiau pareiškė norą atstovauti Italijai tarptautinėse varžybose. 2020 m. lapkritį jis buvo atrinktas į 24 vyrų šalies rinktinę 2022 m. Europos krepšinio čempionato atrankos rungtynėms, tačiau nežaidė. 2023 m. birželį pasirinko žaisti JAV rinktinėje.

 Statistika 

 NBA 
 Reguliarusis sezonas 
2022–23Orlandas 72  72  33.8  .427  .298  .738  6.9  3.7  .8  .5  20.02023–24Orlandas 80  80  35.0  .455  .339  .725  6.9  5.4  .9  .6  22.6 Karjera 152  152  34.4  .442  .321  .731  6.9  4.6  .9  .6  21.3 Visų žvaigždžių 1  0  18.9  .333  .000    9.0  5.0  .0  .0  6.0

 Atkrintamosios varžybos 

|-
| style="text-align:left;"|2024
| style="text-align:left;"|Orlandas
| 7 || 7 || 37.5 || .456 || .400 || .755 || 8.6 || 4.0 || 1.1 || .6 || 27.0
|- class="sortbottom"
| style="text-align:center;" colspan="2"| Karjera
| 7 || 7 || 37.5 || .456 || .400 || .755 || 8.6 || 4.0 || 1.1 || .6 || 27.0
|}

 Universitetas 
2021–22Duke 39  39  33.0  .478  .338  .729  7.8  3.2  1.1  .9  17.2 Karjera 39  39  33.0  .478  .338  .729  7.8  3.2  1.1  .9  17.2

 Apdovanojimai ir pasiekimai 

 NBA 

 NBA „Visų žvaigždžių“ rungtynių žaidėjas (2024 m.)
 NBA metų naujokas (2023 m.)
 Pirmosios NBA simbolinės naujokų komandos žaidėjas (2023 m.)

 Išnašos 

 Nuorodos 
 Paolo Banchero profilis „Basketball Reference“ 

Kategorija:JAV krepšininkai
Kategorija:Italijos krepšininkai